Roze (müğənni)

**Roseanne Park** (;), **Pak Çeyon** () və ya daha çox tanınan səhnə adı ilə **Rose** () Yeni Zelandiyada doğulmuş müğənni və model. YG Entertainment tərəfindən qurulan Cənubi Koreyalı "Blackpink" qız qrupunun əsas vokal və lider rəqqasəsidir.

## Həyatı

### 1997–2015: İlk İllər
Roseanne Park 11 Fevral 1997-ci ildə Yeni Zelandiyanın Aukland şəhərində anadan olmuşdur. Valideynləri Koreyalı olan müğənninin özündən yaşca böyük bir bacısı var (Park Alisa). Rose 7 yaşı olanda ailəsi ilə Avstraliyanın Melburn şəhərinə köçdü. Rose əvvəlcə 2009-cu ildə Kev East İbtidai məktəbində oxudu, orta təhsili üçün Melburndakı Canterbury Qızlar Orta Kollecində oxudu.Uşaqlıqdan mahnı oxumağa başladı və gitara və fortepiano çalmağı öyrəndi və kilsə xorlarında çıxış etdi. 15 yaşında ikən, atasının tövsiyəsi ilə 2012-ci ildə Avstraliyada Sidney şəhərində keçirilən YG-nin seçmə mərhələsində iştirak etdi. 8000 nəfər arasında birinci oldu. İki ay ərzində bir müqavilə imzalayaraq Cənubi Koreyanın Seul şəhərinə köçdü.Başlanğıcda, atasının fikrinin zarafat olduğunu düşünən sənətçi bu sözlərlə fikrini bildirdi:
Elə həmin il Rozseyə müğənni G-Dragon-un "One of a Kind" adlı minialbomundan olan "Without You" adlı mahnısında iştirak etmə şansı verildi. Blackpink-ə üzv olana qədər adı gizli saxlanıldı. Mahnı, Cənubi Koreyanın Gaon Music siyahısında 10-cu, Billboard Korea K-pop Hot 100 siyahısında 15-ci pilləyə yüksəldi.

## Karyera

### 2016-cı il və günümüzdə: Blackpink
Rose, 2016-cı ilin iyun ayının 22-də Blackpink üzvü kimi çıxış etmədən əvvəl 4 il YG Entertainment-də təhsil aldı.Qrupun son elan olunan üzvüdür. 8 Avqust 2016-cı ildə qrupun çıxışı "WHISTLE" və "BOOMBAYAH" dan ibarət "SQUARE ONE" albomu ilə reallaşdı.

Müğənni eyni zamanda "Masked Singer" və "Fantastic Duo 2" kimi musiqi verilişlərində də iştirak edib. "Masked Singer" verilişində sərgilədiyi vokal performansı ilə tamaşaçılar tərəfindən yaxşı qarşılanıb və rəğbət qazanıb. Daha sonra isə "Fantastik Duo" verilişinin ikinci mövsümündə görüntülənib.

1 İyun 2020-ci ildə, Rosenin Blackpink-in ilk Koreya dilində tammetrajlı albomunun çıxmasından sonra solo debüt edəcəyi açıqlandı. 30 Dekabr 2020-ci ildə Cənubi Koreya media quruluşu Osenə verdiyi müsahibədə, debüt klipinin çəkilişlərinin 2021-ci ilin yanvar ayının ortalarında başlayacağını bildirdi. 26 Yanvar 2021-ci ildə, Rosenin solo debütünün tanıtım teaserı yayımlandı və solo debütünün ilk önizlənməsinin Blackpink The Show: 31 Yanvar 2021 -də göstəriləcəyini açıqladı.Tamaşadan qısa müddət sonra Rosenin "Gone" adlı solosu, Koreya xəbər saytı My Daily -dən müsbət rəy aldı.

### -R- albomu

Rosenin R adlı ilk albomu 12 Mart 2021-ci ildə çıxdı. Çıxışdan sadəcə 24 saat sonra "On the Ground" adlı mahnısı 41.6 milyon baxış alaraq təxminən 8 illik rekordu qırdıqdan sonra 24 saat ərzində ən çox baxılan Cənubi Koreya solistinin klipi adına sahib oldu. "On the Ground", Billboard Hot 100-də 70-ci pilləyə yüksəldi və ABŞ-də bir Koreyalı qadın solistin ən yüksək dəyərləndirilən mahnısı oldu. Mahnı həm Global 200, həm də Global Excl -də 1-ci yerə yüksəldi. ABŞ qrafiklərində bunu bacaran ilk sənətçi və mahnı oldu."-R-", 448.089 nüsxə sataraq Koreyalı solist qadın tərəfindən ilk həftədə ən çox satılan satış rekordunun da sahibi oldu. 24 Martda Rose "On the Ground" adlı single ilə Cənubi Koreya kabel musiqi proqramı Show Champion vasitəsilə solist olaraq ilk musiqi şou qalibiyyətini aldı və daha beşini də qazandı. Apreldə Rosenin "Gone" mahnısının klipi çıxdı. Hal hazırda iki Rose Guinness Rekorduna sahibdir: Billboard Qlobal 200-də 1-ci yerə layiq görülən ilk solist və qrup üzvü və 24 saat ərzində ən çox görüntülənən musiqi videosuna sahib olan k-pop solisti.

## Təsirlər
Bir radio müsahibəsidə müğənni, musiqi karyerasında rol modeli olaraq şirkət yoldaşı Big Bang -dən böyük (Taeyang) Teyan-ı göstərdi. Rose, Amerikalı müğənni Tori Kellini də musiqi tərzinə ilham olaraq qiymətləndirdi. Rosenin səsi, Blackpink üzvü olaraq debüt etdikdən sonra fərqli vokal tembri ilə K-pop sənayesində tanındı.

## Digər müəssisələr

### Təsdiqlənənlər
2018-ci ildə Rose və qrup yoldaşı Kim Jisoo(kim cisu) Cənubi Koreyanın kosmetika markası Kiss Me üçün model olaraq seçildi. 2019-ci ilin oktyabrında Perfect World Entertainment-in MMORPG Perfect World Mobile üçün tanıtım modeli oldu. 2021-ci ilin avqustunda Rose, Cənubi Koreyanın unisex 5252 BY OIOI və müasir markası OIOICOLLECTION üçün bir model olaraq ortaya çıxdı.

### Moda
2020-ci ildə Anthony Vaccarello tərəfindən Yves Saint Laurent-in qlobal səfiri seçildi və 59 il sonra seçilən ilk qlobal səfir oldu. Daha sonra Yves Saint Laurent-in Payız 2020 kampaniyasının qlobal siması oldu. 2021-ci ildə Roze lüks kosmetika markası Yves Saint Laurent Beauty üçün ilham mənbəyi oldu.

21 aprel 2021-ci ildə Roze Tiffany & Co. -nun ən yeni qlobal səfiri elan edildi və 2021-ci il "Tiffany HardWear" rəqəmsal kampaniyası ilə debüt etdi. O, cavabında bunları söylədi: "Tiffany bijuteriyalarını taxmağı həmişə çox sevirəm. Uzun müddətdir həyatımın bir parçası olan ikonik bir markanın bir hissəsi olmaq mənim üçün bu işi daha da xüsusi edir. HardWear kampaniyasının bir hissəsi olmaqdan çox şadam və həyəcanlıyam, hamının bunu görməsini gözləyə bilmirəm. "

### Sosial şəbəkələrdə Rose
2021-ci ilin noyabr ayından etibarən, Rose, 49 milyondan çox izləyicisi olan İnstaqramda ən çox izlənilən 10 Koreya fərdindən biridir. 2018-ci ildən bəri, Koreya İş Araşdırmaları İnstitutunun qadın məşhur marka nüfuz "haqqında ən çox onlayn axtarış olunan Koreya məşhurları" siyahısında ilk 10 -luğa daxil oldu.

## Solo Diskografiyası
**-R- albomu** 12 mart 2021
* Gone
* On The Ground

### Albomları

#### Albomun adı, seçilmiş albom detalları, seçilmiş qrafik mövqeyi və satış rəqəmləri

### Mahnılar

### Kompozisiya kreditləri
Bütün mahnı krediti, başqa qeyd edilmədiyi təqdirdə, Koreya Musiqi Müəllif Hüquqları Dərnəyinin məlumat bazasından uyğunlaşdırılmışdır.

## Videoqrafiya

### Musiqi videosu

## İstinadlar

## Xarici keçidlər
* ROSÉ  rəsmi instagram hesabı
* ROSÉ Youtube kanalı